JayJayThrowThrow/commonwealth-wiki-mix huggingface dataset:
जैकी श्रॉफ

जैकी श्रॉफ (जन्म नाम:जयकिशन काकुभाई श्रॉफ, तिथि: 1 फरवरी 1957) हिन्दी फ़िल्मों के एक प्रसिद्ध अभिनेता हैं।
जीवन

जैकी श्रॉफ का जन्म 1 फ़रवरी 1957 में एक गुजराती परिवार में हुआ था। इनका वास्तविक नाम जयकिशन कटुभाई श्रॉफ है, इनके पिता का नाम कटुभाई व माता का नाम रीटा श्रॉफ है। वे मुंबई के वालकेश्वर इलाके में तीन बत्ती की एक चाल में रहा करते थे। फ़िल्मों में आने से पहले इन्होने कुछ विज्ञापनों में एक मॉडल के रूप में काम किया था। इन्हें सबसे पहले देव आनंद साहब की फ़िल्म स्वामी दादा में एक छोटी सी भूमिका मिली। 1983 में निर्माता निर्देशक सुभाष घई ने इनको अपनी एक फ़िल्म हीरो में प्रमुख भूमिका प्रदान की! खुशकिस्मती से उनकी ये फ़िल्म बहुत ही ज्यादा सफल हुई और वो रातों रात एक बड़े सितारे बन गए। 80 के दशक में इन्होने अपनी प्रेमिका आयशा दत्त से विवाह कर लिया। आयशा जो बाद में फ़िल्म एक फ़िल्म निर्मात्री भी बनीं। ये दोनों जैकी श्रॉफ एंटरटेनमेंट लिमिटेड नामक मीडिया कंपनी भी चलाते हैं। इनके सोनी टीवी में 10% शेयर थे, जिन्हें उन्होंने सन 2012 में बेच दिया। इनके दो बच्चे हैं, पुत्र का नाम टाइगर (जय हेमंत) तथा पुत्री का नाम कृष्णा है।
पुरस्कार

*1990 विजेता: फ़िल्मफ़ेयर सर्वश्रेष्ठ अभिनेता पुरस्कार- परिंदा
*1994 नामांकित: फ़िल्मफ़ेयर सर्वश्रेष्ठ अभिनेता पुरस्कार- गर्दिश
*1994 नामांकित: फ़िल्मफ़ेयर सर्वश्रेष्ठ सहअभिनेता पुरस्कार-खलनायक
*1995 विजेता: फ़िल्मफ़ेयर सर्वश्रेष्ठ सहअभिनेता पुरस्कार- 1942 ए लव स्टोरी
*1996 विजेता: फ़िल्मफ़ेयर सर्वश्रेष्ठ सहअभिनेता पुरस्कार- रंगीला
*1997 नामांकित: फ़िल्मफ़ेयर सर्वश्रेष्ठ सहअभिनेता पुरस्कार- अग्निसाक्षी
*2001 नामांकित: फ़िल्मफ़ेयर सर्वश्रेष्ठ खलनायक पुरस्कार- मिशन कश्मीर
*2002 नामांकित: फ़िल्मफ़ेयर सर्वश्रेष्ठ सहअभिनेता पुरस्कार- यादें
*2003 नामांकित: फ़िल्मफ़ेयर सर्वश्रेष्ठ सहअभिनेता पुरस्कार-देवदास
*2007 विशेष गौरव निर्णायक समिति पुरस्कार (विशेष ऑनर जूरी पुरस्कार) हिंदी सिनेमा में उत्कृष्ट योगदान के लिए!
*2014 विजेता: मूल रॉकस्टार GQ
प्रमुख फिल्में
निर्माता
सन्दर्भ

श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेता
श्रेणी:1957 में जन्मे लोग
श्रेणी:गुजराती लोग
श्रेणी:जीवित लोग
आशा पारेख

आशा पारेख (जन्म: 2 अक्टूबर 1942) बॉलीवुड अभिनेत्री, निर्माता और निर्देशक हैं। वह 1959 से 1973 के मध्य सर्वश्रेष्ठ तारिकाओं में से एक थीं। 1992 में, उन्हें भारत सरकार द्वारा पद्म श्री के साथ सम्मानित किया गया।
जीवन

आशा पारेख गुजराती हैं जिनका जन्म 2 अक्टूबर 1942 को सुधा और बच्चूभाई पारेख, जो गुजराती बनिया थे, के यहाँ हुआ था। उनकी माँ ने उन्हें कम उम्र में भारतीय शास्त्रीय नृत्य कक्षाओं में दाखिला दिलाया और उन्होंने पंडित बंसीलाल भारती सहित कई शिक्षकों से नृत्य सीखा। आशा आजीवन अविवाहित रही।
फिल्मी सफर

आशा पारेख ने अपने करियर की शुरुआत बाल कलाकार के रूप में बेबी आशा पारेख नाम से की थी। प्रसिद्ध फिल्म निर्देशक बिमल रॉय ने उन्हें स्टेज समारोह में नृत्य करते देखा और उन्हें दस साल की उम्र में माँ (1952) में लिया और फिर उन्हें बाप बेटी (1954) में दोहराया। इस फिल्म की विफलता ने उन्हें निराश किया और भले ही उन्होंने कुछ और बाल भूमिकाएं कीं, फिर भी उन्होंने अपनी स्कूली शिक्षा को फिर से जारी किया। सोलह साल की उम्र में उन्होंने फिर से अभिनय करने की कोशिश की और एक नायिका के रूप में अपनी शुरुआत की। लेकिन उन्हें अभिनेत्री अमीता के लिये विजय भट्ट की गूँज उठी शहनाई (1959) से खारिज कर दिया गया, क्योंकि फिल्म निर्माता ने दावा किया था कि वह प्रसिद्ध अभिनेत्री बनने के काबिल नहीं थी। ठीक आठ दिन बाद, फिल्म निर्माता सुबोध मुखर्जी और लेखक-निर्देशक नासिर हुसैन ने उन्हें शम्मी कपूर के विपरीत दिल देके देखो (1959) में नायिका के रूप में लिया। इसने उन्हें एक बड़ा सितारा बना दिया।

इस फिल्म से नासिर हुसैन के साथ उनका लंबा और फलदायी जुड़ाव रहा। उन्होंने अपनी छः: और फिल्मों में आशा को नायिका के रूप में लिया; जब प्यार किसी से होता है (1961), फिर वही दिल लाया हूँ (1963), तीसरी मंज़िल (1966), बहारों के सपने (1967), प्यार का मौसम (1969) और कारवाँ (1971)। उन्होंने उनकी फ़िल्म मंज़िल मंज़िल (1984) में एक कैमियो भी किया। आशा पारेख को मुख्य रूप से उनकी अधिकांश फिल्मों में ग्लैमर गर्ल / उत्कृष्ट नर्तकी के रूप में जाना जाता था। जब तक कि निर्देशक राज खोसला ने उन्हें अपनी तीन फिल्मों में अलग तरह की भूमिकाएँ नहीं दी; दो बदन (1966), चिराग (1969) और मैं तुलसी तेरे आँगन की (1978)। निर्देशक शक्ति सामंत ने उन्हें अपनी अन्य फिल्मों, पगला कहीं का (1970) और कटी पतंग (1970) में अधिक नाटकीय भूमिकाएँ दीं। बाद वाली के लिये उन्हें सर्वश्रेष्ठ अभिनेत्री का फिल्मफेयर पुरस्कार मिला।
प्रमुख फिल्में
नामांकन और पुरस्कार

# अखंड सौभाग्यवती के लिए सर्वश्रेष्ठ अभिनेत्री का गुजरात राज्य पुरस्कार (1963)
# फ़िल्मफ़ेयर पुरस्कार चिराग के लिए सर्वश्रेष्ठ अभिनेत्री का नामांकन' (1969)
# फ़िल्मफ़ेयर सर्वश्रेष्ठ अभिनेत्री पुरस्कार कटी पतंग के लिए (1971)
# फ़िल्मफ़ेयर पुरस्कार उधार का सिंदूर के लिए सर्वश्रेष्ठ सहायक अभिनेत्री के रूप में नामांकन (1976)
# फ़िल्मफ़ेयर पुरस्कार मैं तुलसी तेरे आंगन की के लिए सर्वश्रेष्ठ सहायक अभिनेत्री के रूप में नामांकन (1978)
#दादा साहब फालके पुरस्कार से सम्मानित (2022)
# पद्म श्री कला में सम्मानित(1992)
दादा साहेब फाल्के पुरस्कार 2022 से नवाजा गया है
सन्दर्भ

श्रेणी:1942 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
श्रेणी:भारतीय अभिनेत्री
श्रेणी:भारतीय हिन्दू
रानी मुखर्जी

रानी मुखर्जी हिन्दी फिल्मों की एक प्रसिद्ध अभिनेत्री हैं।

रानी समाज सेवा के कामों में बहुत सक्रिय रहती हैं और उन्होंने बहुत सारी संस्थाओं के लिये चंदा इकठ्ठा किया है।

उन्होंने 2 विश्व टूर में हिस्सा लिया है जहाँ बॉलीवुड के और सितारों के साथ उन्होंने स्टेज शो में दर्शकों के सामने प्रदर्शन किया। अपने पहले टूर में वे आमिर खान, ऐश्वर्या राय बच्चन, अक्षय खन्ना और ट्विंकल खन्ना के साथ थीं और दूसरे में शाहरुख़ खान, सैफ अली ख़ान, प्रीती ज़िंटा, अर्जुन रामपाल और प्रियंका चोपड़ा के साथ दिखीं|

2005 में उन्हें बॉलीवुड की तरफ से पाकिस्तान के राष्ट्रपति परवेज़ मुशर्रफ के साथ खाने पर न्योता दिया गया। 2006 में उन्हें बाकी बॉलीवुड अभिनेत्रियों के साथ ऑस्ट्रेलिया के कोम्मनवेल्थ खेलों में भारतीय परंपरा का प्रदर्शन किया।
व्यक्तिगत जीवन

रानी मुखर्जी का जन्म 21 मार्च 1978 को मुंबई के एक बंगाली परिवार में हुआ। इनके पिता राम मुखर्जी निर्देशक रह चुके हैं और उनकी माँ एक गायक है। उनका भाई राजा भी फिल्म निर्देशक हैं। अभिनेत्री काजोल उनकी रिश्तेदार हैं।
कैरियर

रानी मुखर्जी ने अपने फ़िल्मी करियर की शुरुआत राजा की आएगी बारात से की पर फिल्म बॉक्स ऑफिस पर नाकाम रही। इससे पहले उन्हें अपने पिता की बंगाली फिल्म "बियेर फूल (1992)" में एक छोटा किरदार करने को मिला था। उनके पारिवारिक मित्र सलीम अख्तर ने "आ गले लग जा" (1994) में उन्हें रोल दिया था जिसे रानी के पिता ने ठुकरा दिया था, जिसके बाद वह किरदार उर्मिला मातोंडकर को मिला।

उनको पहली सफलता फिल्म गुलाम से मिली जिसने उन्हें "खंडाला गर्ल" नाम से चर्चित कर दिया। हालाँकि फिल्म कुछ ख़ास सफल नहीं रही पर "आती क्या खंडाला" गाने ने उन्हें दर्शकों का चहेता बना दिया। उनकी पहली बड़ी सफल फिल्म रही शाहरुख़ खान के साथ "कुछ कुछ होता है"। हालाँकि उनका किरदार इस फिल्म में सीमित था पर फिल्म की सफलता से वे निर्देशकों की नज़रों में आ गयीं। इसके बाद उन्हें कई फिल्मों में काम मिला पर वे ज्यादा सफल नहीं रहीं।

उनकी अगली फिल्में "बादल",चोरी चोरी चुपके चुपके" और "मुझसे दोस्ती करोगे!" कुछ ख़ास कमाल नहीं कर पायी| पर साथ ही उन्हें यशराज बैनर के टैली फिल्म करने का मौका जरुर मिला। उनकी अगली सफल फिल्म रही विवेक ओबेरोई के साथ "साथिया"(2002), जिसके लिये उन्हें फिल्मफेयर पुरस्कार भी मिला।

उन्हें अपनी अगली सफलता के लिये लंबा इंतज़ार करना पड़ा जो उन्हें मिली मणिरत्नम की फिल्म "युवा" से। उन्हें अपने किरदार के लिये दूसरा फिल्मफेयर पुरस्कार मिला। उनकी अगली फिल्में "हम तुम", वीर-ज़ारा ", "बंटी और बबली " और "ब्लैक" बड़ी सफल रही और उन्हें बॉलीवुड की शीर्ष अभिनेत्रियों में जगह मिली। 2004 -2006 का दौर उनके लिय सुनहरा दौर रहा। फिल्म "ब्लैक" से उन्होंने अपने अभिनय का एक शक्तिशाली परिमाण दिया जहाँ उन्हें एक अंधी-बहरी लड़की का किरदार करने को मिला।
प्रमुख फिल्में
नामांकन और पुरस्कार

फ़िल्मफ़ेयर पुरस्कार

* फ़िल्मफ़ेयर सर्वश्रेष्ठ अभिनेत्री पुरस्कार
** 2006 - ब्लैक
** 2005 - हम तुम
सन्दर्भ
बाहरी कड़ियाँ

श्रेणी:1978 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
दूदवा खारा

दूदवा खारा राजस्थान के चूरु जिले का एक गांव है। यहां पर राठौड़ द्वारा शासन किया गया था। ठाकुर रावत सिंह राठौड़ के के द्वारा शासन किया गया था। और अब वर्तमान मे ठाकुर सूरजभान सिंह राठौड़ है।

खेतूबाई बीकानेर के प्रसिद्ध स्वतंत्रता सेनानी वैद्य मघाराम जी की बहन, जो दुधवा खारा किसान आंदोलन में महिलाओं की अगुआ बनी। खेतूू बाई ने महिलाओं को स्वतंत्रता आंदोलन से जोड़ने में महती भूमिका का निर्वाह किया।

श्रेणी:चूरू जिले के गाँव
गोगामेड़ी

गोगामेड़ी (Gogamedi) भारत के राजस्थान राज्य के हनुमानगढ़ ज़िले में स्थित एक गाँव है।
मेला

गोगामेड़ी में भाद्रपद माह के कृष्णपक्ष की नवमी को गोगाजी देवता का मेला लगता है। यहा राजस्थान, हरियाणा, उत्तरप्रदेश, उत्तराखंड, बिहार से लाखों श्रद्धालु आते है । इस मेले की खास बात यह है कि यहाँ सभी धर्मों के लोग अपनी आस्था प्रकट करते है। गोगादेव गुरुभक्त, वीर योद्ध ओ‍र प्रतापी राजा थे गुरु गोरखनाथ के परमशिष्य थे जिनकि याद में ये मेला लगता है। गौरतलब है कि गुरु गोरखनाथ जी ने यहाँ 12 वर्ष तपस्या की थी। यहां धुने पर भी लोग माथा टेकते है और मन्नत मांगते है।
इन्हें भी देखें

* हनुमानगढ़ ज़िला
सन्दर्भ

श्रेणी:राजस्थान के गाँव
श्रेणी:हनुमानगढ़ ज़िला
श्रेणी:हनुमानगढ़ ज़िले के गाँव
हरनावा

thumb|हरनावा में रानाबाई जी की समाधी है
हरनावा राजस्थान के नागौर के परबतसर जिले का एक गांव है। यह बडू से मात्र 7 किमी दूर है।यहां प्रसिद्ध वीराँगना रानाबाई का सन् 1543 में चौधरी जालमसिंह धूण के घर में जन्म हुआ।

हरनावा है देव भूमि

हरनावा की स्थापना हरजी जी भाटी ने की। हरजी जी भटनेर हनुमान गढ़ के भाटी शासक थे। भटनेर पर हुए आक्रमणों से परेशान होकर मालवा ( मंदसौर) जा रहे थे।रात्रि हो जाने के कारण हरनावा में रुके। हरनावा में पागल नाथ जी अपने धूणे पर तपस्या कर रहे थे।
सन्दर्भ

श्रेणी:नागौर ज़िले के गाँव
सारंगी

thumb
सारंगी एक गायकी प्रधान भारतीय शास्त्रीय संगीत का वाद्य यंत्र है। प्राचीन काल में सारंगी घुमक्कड़ जातियों का वाद्य था। इसका प्राचीन नाम सारिंदा था, जो कालांतर में सारंगी हुआ। एक मत यह भी है कि यह नाम हिन्दी के सौ और रंग शब्दों से मिलकर बना है जिसका अर्थ सौ रंगों वाला होता है। इसे इस प्रकार देख सकते है, भारतीय शास्त्रीय संगीत के वाद्ययंत्रो में सौ प्रकार की धुनों को निकालने वाला यह एक वाद्ययंत्र है।

सारंगी दो प्रकार की प्रयोग में लाई जाती हैं। एक सिंधी सारंगी व दुसरी गुजरातन सारंगी। सिंधी सारंगी थोड़ी बड़ी होती है, वहीं गुजरातन सारंगी थोड़ी छोटी होती है जिसे गुजरात में बनाया जाता है।

thumb|right|300px|सारंगी के भाग
thumb|right|300px|सारंगी के भाग
thumb|right|300px|सारंगी के भाग
thumb|right|300px|सारंगी वादक
thumb|right|300px|सारंगी वादक
मशहूर सारंगी वादक
भारत में

* राम नारायण
* राहुल गांधी
* सुल्तान खान
* अब्दुल करीम खान
* अब्दुल लतीफ़ खान
* अहमद खान
* गुलाम सबीर खान
* गोपाल मिश्र
* सबरी खान
* शकूर खान
* पूज्य निर्दोष स्वामी - सरधार
* अरुणा नारायण
* ध्रुव घोष
* आशिक अली
* संतोष मिश्रा
* अरुण काले
* इंद्र लाल
* अरुण घोष
पाकिस्तान में

* उस्ताद अल्ला रक्खा मुज़फ़्फ़री
* डाक्टर तैमूर खान
* बुंडू खान
* नाथू खान
* उमराव खान
* गुलाम मोहम्मद
* नज़ीम अली खान
* हामीद हुसैन खान
नेपाल में

* झलक मान गंदर्भ
* खीम बहादुर गंदर्भ
* हरिशरण नेपाली
इन्हें भी देखें

* हिंदुस्तानी संगीत
बाहरी कड़ियाँ

* sarangi.info - सारंगी संगीत डाउनलोड करने योग्य

* द सारंगी - सारंगी की तस्वीरें और भी बहुत कुछ
* सा से सारंगी- अभिव्यक्ति पर
* - सारंगी

श्रेणी:भारतीय वाद्य यंत्र
श्रेणी:नेपाली संस्कृति
डेनिश भाषा

डेनिश या डेनी, एक भारोपिय भाषा के जर्मेनिक शाखा की उप-शाखा उत्तरी जर्मेनिक भाषा (स्केनेडिनेवियन भाषा भी कहा जाता है) में से एक है। यह लगभग साठ लाख लोगों द्वारा बोली जाती है, जिनमें मुख्यत: डेनमार्क में रहने वालों लोग और जर्मनी के उत्तरी हिस्से में रहने वाले करीबन पचास हजार लोग शामिल हैं। डैनिश को डेनमार्क के अधिकार क्षेत्र में आने वाले ग्रीनलैंड और फरो आइलैंड्स में आधिकारिक दर्जा प्राप्त है, यहां स्कूलों में एक अनिवार्य विदेशी भाषा के रूप में पढ़ाया जाता है। अर्जेन्टीना, अमेरिका और कनाडा में भी डेनिश बोलने वाले समुदाय विद्यमान हैं।
इतिहास

डैनिश भाषा का भौगोलिक क्षेत्र

बोलियाँ

ध्वनि प्रणाली

गगफ अव्स्ग्य अय्य्ज्ब्द अफ ज्ब्न्द्जुन स्ब्नुस्क कुद्बुब्ज न्स्द द्भ्द्ब्ब न्ज्फ्ज्ब्स्ब ह्ब्द्ब्फ्ब बख्क्ख बज अहु अक ल्स्फ्ब्न ॑एह्ह्न ॑ख्कुव्ह हुक्क्स अफ्क द स्क्फ्ज्क ज द्ज्ज न ज्न ज्स्ज अज्ज ब्न्स्द्ज
व्याकरण

शब्दावली

सँख्या पद्धति

प्य्ज्
लेखन प्रणाली

बाहरी कड़ियाँ

* डैनिश भाषा सीखने का स्थल
* डैनिश समाचार
* डैनिश शब्दकोष


श्रेणी:डेनमार्क की भाषाएँ
श्रेणी:जर्मनी की भाषाएँ
श्रेणी:उत्तर जर्मेनिक भाषाएँ
झुन्झुनू

झुंझुनू (Jhunjhunu) भारत के राजस्थान राज्य के झुंझुनू ज़िले में स्थित एक नगर है। यह ज़िले का मुख्यालय भी है।
विवरण

झुंझुनू जिले को बसाने वाले जुझारू सिंह नेहरा थे। झुंझुनू में अनेक दर्शनीय स्थल है जैसे रानी सती का मंदिर, काली पहाड़ी, खेतड़ी महल आदि , साथ ही स्वामी विवेकानंद का संबंध भी खेतड़ी के राजा अजीत सिंह से रहा है जोकि इसी जिले के आधीन तहसील क्षेत्र है । खेतड़ी तहसील में हिंदुस्तान कॉपर लिमिटेड का कॉपर उप्रकम भी कार्यरत है झुंझुनू की सीमा हरियाणा से लगती है पचेरी, शिमला जैसे गाँव हरियाणा के गोद बलावा (कृष्ण नगर) के नजदीक है । तथा बलौदा गाँव भी हरियाणा सीमा के पास बसा हुआ है।

झुंझुनू अपनी भित्तिचित्र कला के लिए जाना जाता है जयपुर से 190 किमी की दूरी पर स्थित रानी सती मन्दिर, हिन्दुओ के लिए एक श्रद्धालु तीर्थ स्थल है| संगमरमर से बना, खेतड़ी पैलेस या विंड पैलेस सुन्दर महल वास्तुकला का एक और टुकड़ा है जो पर्यटको को आकर्षित करता है| भारत के राजस्थान राज्य मे स्थित एक ऐतिहासिक शहर है| झुंझुनू को रानी सती दादी के धार्मिक मंदिर के लिए जाना जाता है| रानी सती दादी मंदिर मे हजारो अनुयायी दर्शन करने और प्रार्थना करने आते है| रानी सती को समर्पित जिन्होने अपने पति के लिए बहादुरी से अपना जीवन समर्पित किया| मंदिर को रंगीन दर्पणो की दीवार चित्रो से सजाया गया है| इसे ‘सती प्रथा, के नाम से जाना जाता है| दरगाह कमरुद्दीन शाह, मुस्लिम सूफी संत हजरत कमरुद्दीन शाह के मकबरे मे मस्जिद, कुरान स्कूल, दरगाह और आंगन है| अन्य आकर्षण चौथा बादलगढ़ है, नबाब फजल खान द्वारा निर्मित तीन कब्रे मोदी और Tiberwala Havelli ; भित्ति कला का एक बड़ा संग्रह होने जोरावगढ़ बड़ी संख्या मे भवन है| झीलो और चरण वेल्स की तरह अजीत सागर झील, बिरदी चंद खैर, Mertaniji की Baori, सबसे पुराने कुएं का भी दौरा करते है| महत्वपूर्ण किले है अखेगढ़ किला, जोरावरगड बादलगढ़ फोर्टाराग किला और बादलगढ़ किला।एक खेतड़ी महल जिसको ठाकुर सिंह द्वारा बनाया गया था| प्रसिद्ध मंदिर रानी सती दादी मंदिर है|
इन्हें भी देखें

* झुंझुनू ज़िला
सन्दर्भ

श्रेणी:राजस्थान के शहर
श्रेणी:झुंझुनू ज़िला
श्रेणी:झुंझुनू ज़िले के नगर
*
बांसवाड़ा

बांसवाड़ा (Banswara) भारत के राजस्थान राज्य के बांसवाड़ा ज़िले में स्थित एक नगर है। यह ज़िले का मुख्यालय भी है, और राजस्थान के दक्षिणी भाग में गुजरात व मध्य प्रदेश राज्यों की सीमा के निकट है। बांसवाड़ा को 18/03/2023 को संभाग घोषित किया गया है।इसे "सौ द्वीपों का नगर" भी कहा जाता है, क्योंकि यहाँ से होकर बहने वाली माही नदी में अनेकानेक से द्वीप हैं।
विवरण

बांसवाड़ा के आसपास का क्षेत्र अन्य क्षेत्रों की तुलना में समतल और उपजाऊ है, माही बांसवाड़ा की प्रमुख नदी है। मक्का, गेहूँ और चना बांसवाड़ा की प्रमुख फ़सलें हैं। बांसवाड़ा में लोह-अयस्क, सीसा, जस्ता, चांदी और मैंगनीज पाया जाता है। इस क्षेत्र का गठन 1530 में बांसवाड़ा रजवाड़े के रूप में किया गया था और बांसवाड़ा शहर इसकी राजधानी था। 1948 में राजस्थान राज्य में विलय होने से पहले यह मूल डूंगरपुर राज्य का एक भाग था।
अंगूठाकार|छसो साल पुराना राजा बाँसीया भील का महल
बांसवाड़ा के पूर्व में प्रतिवेशी पहाड़ियों द्वारा बने एक गर्त में बाई तालाब नाम से ज्ञात एक कृत्रिम तालाब है जो महारावल जगमाल की रानी द्वारा निर्मित बताया जाता है। लगभग 1 किलोमीटर दूर रियासत के शासकों की छतरियां हैं। कस्बे में कुछ हिन्दू व जैन मन्दिर व एक पुरानी मस्जिद भी है। अब्दुल्ला पीर दरगाह निकटस्थ ग्राम भवानपुरा में स्थित है। इस स्थान पर प्रतिवर्ष बोहरा सम्प्रदाय के लोग बड़ी संख्या में एकत्रित होते हैं। माही परियोजना बांध की नहरों में पानी वितरण के लिए शहर के पास निर्मित कागदी पिक-अप-वियर है जो सैलानियों के लिए आकर्षण का मुख्य केन्द्र है।बांसवाडा जिले मे तलवाङा नामक गांव के निकट मंदिर की गदाधर की मूर्ति पर सोलंकी राजा सिद्धराज जयसिंह का लेख है संभवतः यह मूर्ति गुजरात से लायी गयी हो या जयसिंह का संबंध इस प्रांत से रहा हो।
इन्हें भी देखें

* बांसवाड़ा जिला
* मही नदी
* खांधू
* त्रिपुर सुंदरी
* वागड़
संदर्भ

श्रेणी:राजस्थान के शहर
श्रेणी:बांसवाड़ा ज़िला
श्रेणी:बांसवाड़ा ज़िले के नगर
दिल्ली जंक्शन रेलवे स्टेशन

दिल्ली जंक्शन (पुरानी दिल्ली) दिल्ली शहर के सबसे बड़े और पुराने स्टेशनों में से एक है। ब्रिटिश हुक्मारानों ने इसे बनवाया था। यह देश के व्यस्ततम रेलवे स्टेशनों में से है। यहां दिल्ली मेट्रो यलो लाइनका भी स्टेशन है। यह चांदनी चौक की ओर है। यहां परिक्रमा सेवा का भी हॉल्ट होता है।
जंक्शन

चारो दिशाओं से आकर यहाँ लाइनें मिलती हैं:
* उत्तर प्रदेश, पूर्व यथा ग़ाज़ियाबाद की ओर से. ()
* सहारनपुर तक (, )
* हरियाणा, उत्तर यथा अंबाला, करनाल, पानीपत, सोनीपत, चंडीगढ, अमृतसर एवं जम्मू इत्यादि ()
* किशनगंज,शकूरबस्ती, रोहतक अर्थात पश्चिम की ओर से ()
* नयी दिल्ली अर्थात दक्षिण की ओर से
रेलगाड़ियाँ

Many important & other enormous number of trains are running from here, originating & passing by. The details can be had on :
* Indian Railways website
* Indian Railways Catering & Tourism Corporation
भवन

इसकी इमारत ब्रिटिश काल की है। यह लाल रंग की किलेनुमा बनी है।
इन्हें भी देखें

* नई दिल्ली रेलवे स्टेशन
* हजरत निजामुद्दीन रेलवे स्टेशन


श्रेणी:दिल्ली में रेलवे स्टेशन
श्रेणी:दिल्ली रेलवे मंडल
जितेन्द्र

जितेन्द्र (जन्म: 7 अप्रैल, 1942) हिन्दी फ़िल्मों के एक अभिनेता हैं।
व्यक्तिगत जीवन

जितेन्द्र का जन्म पंजाब के अमृतसर मे हुआ था। वे बचपन से मुंबई मे पले बढ़े थे। उनकी पत्नी का नाम शोभा कपूर हैं तथा पुत्र तुषार कपूर भी हिंदी सिनेमा के अभिनेता है। उनकी पुत्री एकता कपूर टेलीविजन धांरावाहिक एवं फिल्म निर्माता हैं उनकी प्रोडक्सन कंपनी का नाम बालाजी टेलिफिल्म्स है।
अभिनय कार्य

जितेंद्र भारतीय सिनेमा जगत के जाने माने दिग्दर्शक और फिल्म निर्माता वी.शांताराम जी के सहायक (असिस्टंट) रहे है। उन्होंने जया प्रदा, श्री देवी के साथ ज्यादातर फिल्में की है।
प्रमुख फिल्में
बाहरी कड़ियाँ

*


श्रेणी:1942 में जन्मे लोग
श्रेणी:जीवित लोग
श्रेणी:हिन्दी अभिनेता
श्रेणी:फ़िल्मफ़ेयर पुरस्कार विजेता
श्रेणी:पंजाब के लोग
ज़ीनत अमान

ज़ीनत अमान (जन्म: 19 नवंबर, 1951) हिन्दी फ़िल्मों की अभिनेत्री और पूर्व मॉडल हैं। इन्हें 1970 और 1980 के दशक के दौरान हिन्दी फिल्मों में अपने काम के लिए जाना जाता हैं। बॉलीवुड में अपनी शुरुआत करने पर, ज़ीनत अमान को परवीन बॉबी के साथ, हिन्दी सिनेमा की अग्रणी अभिनेत्रियों को आधुनिक रूप देकर उनकी छवि पर स्थायी प्रभाव छोड़ने का श्रेय दिया गया है।
व्यक्तिगत जीवन

ज़ीनत अमान का जन्म बम्बई में 1951 में एक मुस्लिम पिता और हिन्दू मां के घर हुआ था। उनकी मां महाराष्ट्र की हैं। जीनत अभिनेता रज़ा मुराद की चचेरी बहन और अभिनेता मुराद की भतीजी हैं। जब ज़ीनत अमान 13 साल की थी, उनके पिता की मृत्यु हो गई। उनकी माँ ने बाद में हेंज नाम के एक जर्मन व्यक्ति से शादी की और जर्मन नागरिकता भी प्राप्त की। ज़ीनत ने मज़हर ख़ान से शादी की थी, हालांकि वैवाहिक जीवन सुखमय नहीं था।
फिल्मी सफर

ज़ीनत का फ़िल्मी करियर 1971 में हलचल में एक छोटी भूमिका के साथ शुरू हुआ। हंगामा (1971) में उनकी दूसरी संक्षिप्त भूमिका थी; लेकिन दोनों फिल्में असफल रहीं। बाद में देव आनन्द ने उन्हें हरे रामा हरे कृष्णा (1971) में अपनी बहन का किरदार दिया। हरे रामा हरे कृष्णा (1971) में, ज़ीनत अमान ने आर॰ डी॰ बर्मन के गीत "दम मारो दम" की सहायता से, जेनिस के रूप में दर्शकों का दिल जीत लिया। उन्होंने फिल्मफेयर सर्वश्रेष्ठ सहायक अभिनेत्री का पुरस्कार अर्जित किया।

1970 के दशक में, देव-जीनत की जोड़ी को आधा दर्जन फिल्मों में देखा गया; हीरा पन्ना (1973), इश्क इश्क इश्क (1974), प्रेम शस्त्र (1974), वारंट (1975), डार्लिंग डार्लिंग (1977) और कलाबाज़ (1977)। इनमें से, वारंट, बॉक्स ऑफिस पर सबसे बड़ी सफलता थी। 1973 की यादों की बारात में "चुरा लिया है तुमने" गीत से भी वह बहुत लोकप्रिय हुई।

1978 में शालीमार और सत्यम शिवम सुन्दरम जैसी उनकी फिल्में तो फ्लॉप रही। लेकिन हीरालाल पन्नालाल और चोर के घर चोर उनकी सफल फिल्म रही। डॉन (1978) भी उनकी सफल फिल्मों में से एक रही। उन्होंने धरम वीर (1977), छलिया बाबू (1977), द ग्रेट गैम्बलर (1979), कुर्बानी (1980), अलीबाबा और चालीस चोर, दोस्ताना (1980) और लावारिस (1981) जैसी हिट फिल्मों में अभिनय करना जारी रखा।
प्रमुख फिल्में

1970 हलचल ।। ।।
इन्हें भी देखें

* राधिका आप्टे
* ममता कुलकर्णी
* मन्दाकिनी
* रिया सेन
* सिमी गरेवाल
* पाउली दाम
* सोनाली राऊत
* शर्लिन चोपड़ा
सन्दर्भ
बाहरी कड़ियाँ

* जीनत अमान : हिन्दी फिल्मों की पहली बोल्ड नेत्री
*
* याहू! मूवीज़ पर ज़ीनत अमान


श्रेणी:1951 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
शर्मिला टैगोर

शर्मिला टैगोर (जन्म: 8 दिसंबर, 1944) हिन्दी एवं बांगला सिनेमा की अभिनेत्रियों में से एक हैं।
व्यक्तिगत जीवन

शर्मिला टैगोर का जन्म 8 दिसम्बर 1944 को कॉनपोर (वर्तमान कानपुर), यूनाइटेड प्रान्त में हुआ। उनके पिता गितिन्द्रनाथ टैगोर ब्रिटिश भारत निगम में महाप्रबन्धक थे और उनकी माँ ईरा टैगोर (जन्म बरुवा) थीं। टैगोर के पिता कुलीन बंगाली हिन्दू ठाकुर परिवार से थे और नोबेल विजेता रबीन्द्रनाथ ठाकुर के दूर के सम्बंधी थे जबकि उनकी माँ आसामी हिन्दू परिवार से थीं और बरुवा परिवार से सम्बंधित थी।
फिल्मी सफर

राजेश खन्ना के साथ उन्होंने कई फिल्मों में काम किया। अमर प्रेम, दाग, अराधना में अभिनय के लिए उन्हें याद किया जाता है।
प्रमुख फिल्में
पुरस्कार

सन्दर्भ

श्रेणी:1946 में जन्मे लोग
श्रेणी:जीवित लोग
श्रेणी:श्रेष्ठ अभिनेत्री के लिए राष्ट्रीय फ़िल्म पुरस्कार विजेता
श्रेणी:हिन्दी अभिनेत्री
श्रेणी:फ़िल्मफ़ेयर पुरस्कार विजेता
श्रेणी:भारतीय मुस्लिम
श्रेणी:हिन्दू धर्म से इस्लाम में धर्मान्तरित
विजयेन्द्र घटगे

विजयेंद्र घाटगे हिंदी फिल्म उद्योग और भारतीय टीवी पर एक अभिनेता हैं। वह 1986 में डीडी नेशनल पर प्रसारित टीवी धारावाहिक बुनियाद में लाला ब्रिजभान की उनकी भूमिका के लिए जाने जाते हैं। अन्य धारावाहिकों और कई फिल्मों के अलावा, वह चिक्कोर (1976), प्रेम रोग (1982) आदि फिल्मों में उनकी भूमिकाओं के लिए भी जाना जाता है। इन्होंने देवदास (2002) और झनकार बीट्स (2003) फ़िल्म में भी काम किया है।
व्यक्तिगत जीवन

घाटगे कागल के शाही परिवार के सदस्य है, व इंदौर और कोल्हापुर के अन्य मराठा शाही परिवारों से काफी निकट संबंध है। उनकी मां, सीता राजे घाटगे, इंदौर के महाराजा तुकोजीराव होल्कर-III की बेटी हैं (1903-1926 में राज्य किया) जिन्होंने अपनी अमेरिकी पत्नी नैंसी मिलर (जिसे औपचारिक रूप से महाराजा की चाची ने अपना लिया था) और शर्मिष्ठा देवी होल्कर से शादी की थी। महाराजा डैली कॉलेज, इंदौर में शिक्षित, वह हेड प्रीफेक्ट और तलवार ऑफ ऑनर धारक (फ्लाइट सार्जेंट एयरिंग एनसीसी) थे। सिडनहम कॉलेज ऑफ कॉमर्स से बी कॉम ऑनर्स (मैनेजमेंट) करने के बाद, बॉम्बे ने एफटीआईआई, पुणे से अभिनय पाठ्यक्रम से पारित किया।

विजयेन्द्र घाटगे के पिताजी का नाम फ़तेह सिंह राव दत्ताजी राजे घाटगे था जो कि मराठा साम्राज्य की एक जागीर कागल के जागीरदार थे व माताजी इंदौर के महाराजा तुकोजी राव होल्कर और महारानी शर्मिष्ठा देवी बाई की पुत्री सीतादेेवी थी।
फिल्मी सफर

घाटगे ने राजश्री प्रोडक्शन की 1976 में आई हिंदी फिल्म चितचोर में एक सहायक भूमिका के साथ अपना फिल्म कैरियर शुरू किया। बसु चटर्जी द्वारा निर्देशित, यह फिल्म बॉक्स ऑफिस "सुपरहिट" थी। इसके बाद, उन्होंने कस्मे वादे (1978), प्रेम रोग (1982) और रजिया सुल्तान (1983) जैसी फिल्मों में विभिन्न सहायक भूमिकाएं कीं। 1980 के दशक के मध्य में, घाटगे ने टीवी धारावाहिकों में प्रदर्शित होना शुरू किया। 1986-87 के क्लासिक धारावाहिक बुनियाद में लाला ब्रिजबैंण के किरदार की भूमिका ने उन्हें घर घर में प्रसिद्ध किया। 2002 में घाटगे ने संजय लीला भंसाली द्वारा निर्देशित फिल्म देवदास में अभिनय किया, जिसमें उन्होंने ऐश्वर्य राय द्वारा निभाए किरदार 'पारो' के बुजुर्ग पति, भुवन चौधरी की भूमिका निभाई।
प्रमुख फिल्में

फ़िल्में
टीवी धारावाहिक
नामांकन और पुरस्कार

श्रेणी:जीवित लोग
श्रेणी:हिन्दी अभिनेता
अजय देवगन

अजय देवगन (जन्मनाम : विशाल वीरू देवगन) भारतीय हिन्दी फ़िल्म उद्योग बॉलीवुड के एक जाने माने अभिनेता, फिल्म निर्माता और निर्देशक हैं। उन्होने अपना फ़िल्मी सफर वर्ष १९९१ की फ़िल्म फूल और काँटे से शुरु किया। १९९९ में उन्हे महेश भट्ट निर्देशित फ़िल्म ज़ख्म और २००२ में राजकुमार संतोषी निर्देशित फ़िल्म द लेजेंड ऑफ भगत सिंह के लिये सर्वश्रेष्ठ अभिनेता का राष्ट्रीय फ़िल्म पुरस्कार प्राप्त हो चुका है।
जीवन परिचय

प्रारम्भिक जीवन

अजय देवगन का जन्म २ अप्रैल,१९६९ को दिल्ली में हुआ था। वह मूल रूप से पंजाब से आते हैं। उनके पिता वीरू देवगन हिंदी फ़िल्मों के स्टंटमैन थे। अजय की मां वीणा देवगन ने कुछ फ़िल्मों का निर्माण किया था। अजय ने स्नातक की पढ़ाई मुंबई के मिट्ठी भाई कॉलेज से पूरी की।
परिवार

२४ फरवरी १९९९ को अजय ने अभिनेत्री काजोल संग सात फेरे ले लिये। पहली बार अजय और काजोल की जोड़ी 1995 में प्रदर्शित फ़िल्म हलचल में नज़र आई थी। उनके दो बच्चे हैं। न्यासा जिसका जन्म २० अप्रैल २००३ को हुआ था और युग जिसका जन्म १३ सितम्बर २०१० को हुआ था।
करियर

शुरुआत (1991–99)

इन्होंने फिल्मों में अपने करियर की शुरुआत 1991 में शुरू की थी। अपनी इस शुरुआत से पहले ही इन्होंने अपने जन्म नाम, विशाल के स्थान पर अपने स्टेज नाम, "अजय" से बदल लिया, क्योंकि उनके अभिनेता के रूप में लांच होने से पहले ही उसी समय कई अन्य अभिनेता भी विशाल नाम से लांच हो रहे थे। इनमें मनोज कुमार के पुत्र भी शामिल थे। इन्होंने अपने फिल्मी करियर की शुरुआत फूल और कांटे से की, जिसके कारण इन्हें सर्वश्रेष्ठ शुरुआत हेतु फिल्मफेयर पुरस्कार भी मिला। इस फिल्म में इनके साथ मधू ने काम किया था। इसके बाद इनकी अगली फिल्म जिगर (1992) थी, जिसमें इन्होंने करिश्मा कपूर के साथ अभिनय किया था। यह फिल्म दिवाली के सप्ताहांत में रिलीज़ हुई और उस वर्ष की सबसे अधिक कमाई करने वाली सातवीं फिल्म बन गई। इस फिल्म ने बॉक्स ऑफिस में कुल ₹7 करोड़ रुपये की कमाई की।
फ़िल्में
इन्हें भी देखें

* अमिताभ बच्चन
* अक्षय कुमार
* ऋतिक रोशन
सन्दर्भ

श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेता
श्रेणी:1969 में जन्मे लोग
श्रेणी:जीवित लोग
श्रेणी:श्रेष्ठ अभिनेता के लिए राष्ट्रीय फ़िल्म पुरस्कार विजेता
श्रेणी:महाराष्ट्र के लोग